**Mōhiohio Tautoko Reo Matatini me te Puka Whakaaetanga**

Ka kōwhiri te nuinga o ngā tāngata ki te tuari i tō rātou wheako o te tūkinotanga i te wā tiaki ki a mātou i tētahi wāhanga tūmataiti. Ko tētahi hui tūmataiti ko tētahi hui. Ka kōwhiri ētahi tāngata ki te tuhi kē mō tō rātou wheako – e kīia ana tēnei he kōrero ā-tuhi. Ko tēnei puka mā ngā tāngata ka kōwhiri ki te tuhi mō tō rātou wheako, ā, e hiahia ana ki te tautoko tāpiri kia pērā. Ki te hiahia koe ki te tautoko tāpiri mō te pānui, mō te tuhi rānei, ka taea e mātou te tūhono i a koe ki tētahi ratonga tautoko reo matatini. Ka tautoko te ratonga tautoko reo matatini i ngā tāngata he taumaha te pānui, te tuhi rānei ki a rātou. Ka taea e rātou te āwhina i a koe ki te tuhi mō tō wheako.

E pā ana te wāhanga tuatahi o tēnei puka ki te ratonga tautoko reo matatini. E pā ana te wāhanga tuarua ki te whakamahi i te ratonga tautoko reo matatini, mēnā ka pērā tō whakatau.

**Wāhanga 1 – Mō te ratonga tautoko reo matatini**

He aha ka whai wāhi ki te ratonga tautoko reo matatini?

Ki te whakatau koe ki te whakamahi i te ratonga tautoko reo matatini, ka pā pea ēnei āhuatanga:

* Ka taea e mātou te hoatu i ō taipitopito whakapā ki te ratonga tautoko reo matatini. Ka whakamōhio atu mātou ki a rātou te take e hiahia ana koe ki te whakamahi i te ratonga tautoko reo matatini, ā, me ngā matea tautoko kei a koe.
* Ka mahi tahi te ratonga tautoko reo matatini ki a koe hei whakawhanake i tētahi mahere. Ka whakatau tahi koutou i ngā rā, i ngā wā ka hui tahi, i te wāhi ka hui tahi, i te tautoko ka tukuna e rātou ki a koe, āhea oti ai tō kōrero ā-tuhi, ā, ka pēhea te tuku i tērā ki te Ratonga Wheako Mōrehu. Ka whai mōhio hoki rātou mēnā e hiahia ana koe ki ētahi atu tautoko, pērā i te tae tahi a tō whānau ki tō taha, i te tautoko oranga, i te āwhina ki te ikiiki rānei.
* Ka whai te ratonga tautoko reo matatini i tō mahere, ā, ka āwhina i a koe ki te tuhi mō tō wheako.
* Ka taea e koe te kihirua, te kati rānei i te whakamahi i te ratonga tautoko reo matatini i ngā wā katoa.
* Ka whakapā atu te ratonga tautoko reo matatini ki te Ratonga Wheako Mōrehu mēnā:
* Ehara i te ara tino pai mōu te haere tonu.
* Tē taea e rātou te whakapā atu ki a koe.
* Kāore koe e tae atu ki ō hui ki tō rātou taha.

Tō oranga

Mā te kōrero, mā te tuhi rānei mō ngā āhuatanga i pā ki a koe e rongo pea koe i ngā kare-ā-roto kaha. Ka ora pea koe nā te mea kua rangona koe. Ka poho kererū, ka whakamāmāhia rānei pea koe. Ka riri, ka pōuri pea koe, ka rongo rānei i ētahi atu kare-ā-roto. E hiahia ana mātou ki te whakarite ka taea e koe te puta, ā, kia rongo koe i te haumarutanga, i te āhurutanga.

Ka kitea ētahi atu kōrero mō ā mātou tautoko oranga ki te tuhinga ‘Mōhiohio Tautoko Oranga me te Puka Whakaaetanga’. Ki te kore tētahi tārua o tēnei i a koe kē, tēnā whakapā mai ki a mātou me te tono mai. Kei te pito o tēnei tuhinga ā mātou taipitopito whakapā.

Te Matatapu

* Ka noho matatapu ō mōhiohio katoa, me ō kōrero katoa.
* Kāore te ratonga tautoko reo matatini e pupuri i tō kōrero ā-tuhi. Ka hoatu tēnei ki te Ratonga Wheako Mōrehu.
* Me mātua tuari te ratonga i aku mōhiohio matatapu mēnā:
* Ka kōrero koe ki a rātou mō tētahi tūraru nui ki a koe, ki tētahi atu rānei. Ki te pēnei ka kōrero atu te ratonga ki ngā pirihimana, ki tētahi ratonga hauora ā-hinengaro rānei. Ka tuari anake te ratonga i te mōhiohio e hiahiatia ana.
* Ka kōrero atu koe e whai wāhi ana koe, e whakamahere ana koe rānei, i ngā taihara nui. Ki te pēnei, ka whakamōhio atu te ratonga ki ngā pirihimana. Ka tuari te ratonga i ngā mōhiohio waiwai anake.
* Ka tohu te kōti i te ratonga kia hoatu te mōhiohio ki a rātou. Ka tuari te ratonga i ngā mōhiohio waiwai anake.
* Oti ana tō whai wāhi ki te ratonga, ka whakaputua ō mōhiohio ki te pūranga kāwanatanga. Ka herea te āheinga ki tēnei.

**Wāhanga 2 – Whakaaetanga ki te whakamahi i te ratonga tautoko reo matatini**

Ki te hiahia koe ki te whakamahi i te ratonga tautoko reo matatini, me whai mōhio mātou ki ētahi mōhiohio mōu. Ka taea e koe te kōrero mai i taua mōhiohio mā te whakakī i tēnei puka me te whakahoki mai ki a mātou mā te pōhi, mā te īmēra rānei, mā te waea mai ki a mātou, mā te īmēra mai rānei i tētahi ataata, i tētahi karere ā-oro i roto nā ngā mōhiohio katoa me mōhio e mātou. Kei te pito o tēnei tuhinga ā mātou taipitopito whakapā.

Tēnā kōrero mai:

* Tō ingoa katoa:
* Tō rā whānau:
* Tō wāhi noho:
* Te take e hiahia ana koe ki te whakamahi i te ratonga tautoko reo matatini:
* Te whakatau take e tautokona ana – kōrero mai ki a mātou mō te tautoko kua riro i a koe i āwhina kia mārama koe i tēnei mōhiohio, kia kōwhiri rānei koe ki te whakamahi i te ratonga tautoko reo matatini:
* Ngā matea tautoko – e pai ana kia whakamōhio atu mātou ki te ratonga tautoko oranga mēnā e pāngia ana koe e tētahi hauātanga, mēnā he matea tautoko tāpiri ōu? He mea āwhina tēnei kia pai ai tā rātou tautoko i a koe. Āe/Kāo

Whakamōhiotia mai ko tēhea te ratonga tautoko reo matatini e hiahia ana koe ki te whakamahi. Mēnā e whakakī ana koe i te puka, tēnā tuhia he porowhita ki tō kōwhiringa:

* Literacy Aotearoa. E wātea mai ana rātou ki ngā tāngata katoa.
* Howard League Trust. Ka tautoko rātou i ngā tāngata i roto i ngā whare herehere.
* Personal Advocacy and Safeguarding Adults Trust. Ko tā rātou mahi whāiti ko te tautoko i ngā tāngata e pāngia ana ki ngā hauātanga ā-ako/ā-hinengaro rānei.
* Kāore he aha ki ahau.

Ki te mārama koe ki te mōhiohio o tēnei tuhinga, ā, kei te hiahia koe ki te whakamahi i tētahi ratonga tautoko reo matatini, whakamōhiotia mai ki a mātou, tohua rānei te pouaka i te puka.

Ki te whakakī koe i te puka, tēnā tāpirihia tō waitohu i raro nei me te rā i whakakīia tēnei e koe:

* Waitohu:
* Rā:

**Me pēhea e whakapā mai ki a mātou**

Ka taea e koe te whakapā mai ki a mātou mā te waea, mā te pātuhi, mā te īmēra, mā te pōhi rānei:

* Waea 0800 456 090. Kei Ahitereiria ko te nama waea ko 1800 456 032.
* Pātuhi 8328.
* Īmēra contact@survivorexperiences.govt.nz
* Ka taea e koe te tuhi mai ki a mātou ki Survivor Experiences Service | Ratonga Wheako Mōrehu, PO Box 805, Wellington 6140
* Mēnā he turi koe, he uaua te rongo, he turi-kāpō, he waimaero ā-reo tāu, he uaua rānei ki a koe te kōrero, ka taea e koe te whakamahi i te New Zealand Relay Service. [www.nzrelay.co.nz](http://www.nzrelay.co.nz)